GiliGold/VAD_KnessetCorpus huggingface dataset:
איתן גינזבורג: לכן צריך עוד השבוע להאריך את הסדר הדחייה ולמנוע החלת ההסדר בחוק החדש שהמדינה בכלל לא ערוכה אליו.
איתן גינזבורג: על כן אנחנו רוצים להביא את זה לדיון במליאה כבר השבוע.
איתן גינזבורג: אבקש את אישור הוועדה להקדמת הדיון.
איתן גינזבורג: בעד 8.
בועז טופורובסקי: את סעיף 4 אני מציע לך להשאיר לסוף, אבקש אז התייעצות סיעתית.
איתן גינזבורג: לגבי סעיף 4 נחכה ליושב-ראש ועדת החוץ והביטחון שיגיע.
איתן גינזבורג: הצעת חוק ניהול דיוני ועדות השחרורים והוועדה לעיון בעונש (הוראת שעה – נגיף הקורונה החדש), התש"ף-2020 (מ/1335)
איתן גינזבורג: נעבור לסעיף ה': בקשת הממשלה להקדמת הדיון בהצעות החוק הממשלתיות הבאות, לפני הקריאה הראשונה:
איתן גינזבורג: נציגת משרד המשפטים, מרגנית לוי, נמצאת איתנו בזום?
איתן גינזבורג: בבקשה, בוקר טוב מרגנית.
מרגנית לוי: בוקר טוב אדוני היושב-ראש וחברי הכנסת.
מרגנית לוי: אנחנו מדברים על עוד חוק קורונה שבא להסדיר את אופן קיום הדיונים בוועדות השחרורים.
מרגנית לוי: הדחיפות של קידום הצעת החוק הזאת נובעת מכך שכל עוד אין לנו אפשרות לקיים דיונים מרחוק באמצעים טכנולוגיים, באמצעות VC וכדומה, אנחנו עלולים לפגוע בזכויות של אסירים שיש להם זכות שדיונם יתקיים במועד.
מרגנית לוי: ברגע שיש להם אפשרות לבקש שחרור כשהם הגיעו לשליש מן המאסר אז הם יכולים לבקש שחרור.
מרגנית לוי: אין להם אמנם זכות שהבקשה שלהם תיענה אבל יש להם זכות שהדיון שלהם יתקיים בזמן.
מרגנית לוי: אחרת, ככל שאנחנו דוחים יותר ויותר את הדיון אנחנו עלולים לכרסם יותר ויותר בשליש הזה ובעצם לקצר אותו ולפגוע בזכויות שלהם.
מרגנית לוי: הצעת החוק הזאת מנסה להסדיר איך דנים בדיונים האלה גם מרחוק ולא בנוכחות האסיר.
מרגנית לוי: עד יום חמישי היו תקש"ח שהסדירו את הנושא והתקש"ח האלה פגו ולכן אנחנו רוצים לחוקק את זה, כמובן באישור הכנסת ובכל הליך החקיקה, כמה שיותר מהר.
בועז טופורובסקי: מה מונע מהם התייצבות פיזית?
מרגנית לוי: יש בחוק שחרור על תנאי ממאסר חובה שהם יהיו נוכחים בדיון.
מרגנית לוי: המניעה של ההתייצבות הפיזית נובעת מהוראות התו הסגול, שמקשות על קיום דיונים באולמות בתי המשפט ומחייבות אותנו לעשות סדר עדיפויות, סדר קדימויות, במובן שאם יש עכשיו הארכת מעצר מן הסתם היא דחופה יותר בסדר הקדימויות מאשר דיון של ועדת השחרורים, ולכן אנחנו צריכים למצוא פתרונות.
מרגנית לוי: אחד הפתרונות שוועדת החוקה ביקשה מן המדינה לבחון הוא קיום דיונים באולמות שליד בתי הסוהר, אבל אנחנו צריכים לעשות הכשרה של האולמות האלה מכיוון שהם כרגע לא עומדים בהוראות התו הסגול, למעט שניים.
מרגנית לוי: לכן עד שנמצא פתרון באולמות ליד בתי הסוהר או בהכשרה של אולמות אחרים בבתי משפט שלום וכדומה, אנחנו צריכים לאפשר גם קיום דיונים מרחוק, שזה מה שעשינו עד כה באמצעות התקש"ח.
מרגנית לוי: אציין שכל אסיר שיש דיון בעניינו באמצעי טכנולוגי רשאי לבקש מאוחר יותר לקיים את הדיון, כשזה יתאפשר, גם בנוכחותו.
מרגנית לוי: אנחנו מגנים כאן במקסימום על הזכויות, אבל חייבים לאפשר את הכלי הזה כדי לא לדחות דיונים עוד ועוד.
איתן גינזבורג: עוד שאלות?
איתן גינזבורג: מי בעד הקדמת הדיון בהצעה כפי שפורטה כרגע לקריאה ראשונה?
איתן גינזבורג: נמנעים – ההצעה להקדמת הדיון בהצעת חוק ניהול דיוני ועדות השחרורים והוועדה לעיון בעונש (הוראת שעה – נגיף הקורונה החדש), התש"ף-2020 (מ/1335) אושרה.
איתן גינזבורג: ההצעה להקדמת הדיון אושרה.
איתן גינזבורג: בנושא: "פרשת הכדורגלנים והקטינות", של חברת הכנסת סונדוס סאלח
איתן גינזבורג: ברשותכם, נעבור לסעיף ו': בקשה לקביעת ועדות לדיון בהצעות לסדר, בשני נושאים.
איתן גינזבורג: במליאה אושרה הצעה לסדר ונשמעו בקשות להעביר את הדיון לשתי ועדות: ועדת החינוך והוועדה לקידום מעמד האישה ושוויון מגדרי.
איתן גינזבורג: בבקשה, חבר הכנסת סונדוס סאלח.
סונדוס סאלח: אני מבקשת להעביר את הנושא של פרשת הכדורגלנים והקטינות לוועדת החינוך, התרבות והספורט, בשל כמה סיבות.
סונדוס סאלח: א', תחום הפעילות של הפרשה עצמה הוא בתחום הספורט וזה נוגע לוועדה.
סונדוס סאלח: ב', קהל היעד המושפע מן התופעה המאוד מדאיגה, שהיא ניצול מעמד תרבותי וחברתי כדי לפגוע בקטינות או באנשים מאוכלוסיות מוחלשות, נמצא בתחומי הספורט והתרבות.
סונדוס סאלח: יש צורך לחייב בתקנות חדשות שמתייחסות לקוד אתי בתחום התרבות, החינוך והספורט.
סונדוס סאלח: לכן אני חושבת שהדיון צריך להיות בוועדת החינוך, התרבות והספורט.
איתן גינזבורג: בבקשה יושב-ראש הוועדה לקידום מעמד האישה.
עודד פורר: הנושא הזה עוסק בליבת הפעילות של הוועדה למעמד האישה ושוויון מגדרי.
עודד פורר: ביקשתי להעביר את הדיון אל הוועדה משני טעמים.
עודד פורר: אחד, אנחנו גם כך מחר מקיימים דיון, שיכול להיות שההצעה לסדר תהיה כבר דיון המשך בנושא הזה ספציפית, דווקא בנושא ההסברה הנדרשת במועדונים, לא רק של כדורגל וכדורסל, מתוך ראייה שהקבוצה הזאת של שחקנים בליגות העל מהווה מודל לחיקוי ודוגמה לצעירים.
עודד פורר: גם החוק למניעת הטרדה מינית, שמכוחו עולים הרבה מאוד נושאים שקשורים בהסברה, דווקא בתחומים האלה, שנמצא בסמכויות הוועדה, חייב להביא את הנושא הזה לדיון בוועדה.
עודד פורר: מהיכרותי כמי שהיה חבר בוועדת החינוך, התרבות והספורט, בוועדת החינוך זה הופך להיות מין נושא נישה ועם פחות שיניים לעומת היכולת שלנו לייצר סביב זה מעקב ודיון.
איתן גינזבורג: יושב-ראש ועדת החינוך רוצה להתייחס?
רם שפע: יש עוד התייחסויות?
רם שפע: אתייחס בהמשך.
מיכל וונש: קודם כול, אני רוצה לברך על היוזמה החשובה הזאת, כמי שגם כיהנה בתפקיד ממונה על מניעת הטרדת מינית, וקצת להתחבר אל מה שאמר עכשיו חברי עודד פורר.
מיכל וונש: מדובר בניצול לרעה של כוח.
מיכל וונש: דבר ראשון שאני רוצה להעיר עליו, אולי כמשפטנית, הוא לגבי המילים שנבחרו פה: "פרשת הכדורגלנים והקטינות".
מיכל וונש: המינוח אומלל בעיניי.
איתן גינזבורג: אבל זו ההצעה לסדר שאושרה במליאה.
מיכל וונש: אני רק חושבת שצריך לשים לזה לב כי אנחנו בעצם מאשימים את הקורבנות.
מיכל וונש: אנחנו לוקחים את מי שאנחנו רואים פה כמי שהשתמשו לרעה בכוח נגדן, וזה הקטינות, ושמים אותן כאילו כאשמות.
מיכל וונש: אם אפשר לשקול לשנות את המינוח.
מיכל וונש: הנושא חשוב בפני עצמו.
מיכל וונש: אני חושבת שצריך לתת את הדעת על המינוח.
מיכל וונש: לגבי ההתלבטות בין שתי הוועדות, רק אומר לחברי עודד פורר, נכון שמעמד האישה פה הוא הדבר שתמיד בולט לעין, אבל זה חלק מן הבעיה, מכיוון שזה נושא של כולנו.
מיכל וונש: זה נושא של גברים ונשים וקטינים ובגירים.
עודד פורר: הוועדה לקידום מעמד האישה נוגעת בדיוק בזה.
סונדוס סאלח: אבל זה קשור לחינוך והסברה.
עוזי דיין: אבל הוועדה למעמד האישה גם לא נוגעת רק לאישה.
עודד פורר: מעמד האישה נוגע לחברה הישראלית כולה.
סונדוס סאלח: גם חינוך, תרבות וספורט נוגע לכולם.
סונדוס סאלח: אנחנו מתמקדים כאן לא במעמד של האישה אלא בפשעים שנעשו בפרשה, במעשה של הכדורגלנים נגד הקטינות.
עוזי דיין: ואם הם לא היו כדורגלנים והם היו עושים את זה?
סונדוס סאלח: ניצול כל מעמד חברתי-תרבותי.
עודד פורר: אם היה מדובר במנהלי חברות בבורסה אז הייתם שמים את זה בוועדת הכספים?
עוזי דיין: או סתם מישהו לא מפורסם שלא יודעים מי הוא.
מיכל וונש: אם אני יכולה לחדד את מה שניסיתי לומר.
מיכל וונש: הנושא של חינוך, זאת אומרת:
מיכל וונש: הטרדה מינית היא שימוש לרעה בכוח.
מיכל וונש: המין הוא הצהוב שבזה.
מיכל וונש: זה שימוש לרעה בכוח.
מיכל וונש: אני מסכימה ומבינה שאם זה היה חברות – עדיין אני חושבת שהכלים המניעתיים נמצאים בחינוך.
מיכל וונש: ככל שאנחנו נדע לחדד את הכלים המניעתיים האלה בחינוך, ואולי להתעלות מעל הנושא הספציפי בספורט או בכלכלה או בחברות - - -
עוזי דיין: אני מסכים, אבל במקרה הזה להגיד: החינוך – עוד 30 שנה נידרש לזה?
איתן גינזבורג: חברת הכנסת ח'טיב יאסין ביקשה לדבר.
אימאן ח'טיב יאסין: למרות שזה נוגע לסוגיה כאילו מגדרית, שנוגעת גם לגברים וגם לנשים, מכיוון שאנחנו מדברים על קטינות, לכן אני חושבת שעניין ההסברה והעלאת המודעות צריך להתחיל במשרד החינוך.
אימאן ח'טיב יאסין: מן המקום הזה אולי יש עדיפות-יתר לחינוך.
אימאן ח'טיב יאסין: מצד שני, אני נוטה להסכים שכל הסוגיה של ניצול מיני זה מעמד האישה.
אימאן ח'טיב יאסין: אבל פה מדובר על קטינות שנמצאות בתוך מערכת החינוך וזה הזמן לחנך גם את הילדים וגם את הבנות, אבל בעיקר אם אנחנו רוצים משהו באופן מידי שיגיע ישירות לילדות בתוך בתי הספר.
אימאן ח'טיב יאסין: זו הדעה שלי.
אחמד טיבי: שמעתי שמחר עודד פורר מקיים דיון בנושא בנפרד.
אחמד טיבי: חשבתי לעשות איזו פשרה ושאת הדיון מחר תפתח סונדוס סאלח, היוזמת של ההצעה לסדר.
אחמד טיבי: הוא לא הסכים.
אחמד טיבי: לכן אני מבקש מכל חברי הוועדה - - -
עודד פורר: מה זה "תפתח אותו"?
אחמד טיבי: כמקובל בכנסת.
אחמד טיבי: עודד, אתה חבר כנסת ותיק.
עודד פורר: כאשר יש לך בקשה לדיון מסוים, הראשון שביקש אותו הוא הפותח.
אחמד טיבי: היא ביקשה.
עודד פורר: אבל היה מישהו שביקש ועל סמך זה קבעתי את הדיון.
עודד פורר: אז היא תדבר אחר כך.
עודד פורר: היא לא יכולה לדבר שנייה?
אחמד טיבי: היות ולא הגענו לעמק השווה, מן הדין שתקנון הכנסת והנורמה בכנסת הם שיהיו.
אחמד טיבי: נושא שנוגע לכדורגל, גם לפגיעה, גם לפגיעה בקטינות – זה ועדת החינוך, התרבות והספורט.
אחמד טיבי: תעשה את הדיון שלך מחר.
אחמד טיבי: אני מבקש שחברי הכנסת יעשו את מה שמקובל – יצביעו בעד העברת הנושא לוועדת החינוך, התרבות והספורט.
איתן גינזבורג: יושב-ראש ועדת החינוך יסכם את הדיון ואז נעבור להצבעה.
רם שפע: אני חושב שיש פה דיון מהותי חשוב איפה זה אמור להתקיים.
רם שפע: נראה לי שברור לכולנו שזה נוגע גם לסוגיות כלליות של מעמד האישה בחברה הישראלית.
רם שפע: ברור שכאשר אנחנו מתייחסים לסוגיה כזאת אז היא קשורה מאוד בחינוך, אין דבר יותר רלוונטי מלהתעסק בזה.
רם שפע: גם אם הוועדה הזאת הייתה בלי ספורט, בעיני נכון יותר לקיים דיון חינוכי מעמיק על האופן שבו ספורטאים מתנהלים ביחס לכוח שיש להם ואיך הם משתמשים בו ולא מנצלים אותו לרעה.
רם שפע: אני חייב להגיד שאני גם קשוב לקולות שעולים פה ונראה לי שיש רוב די מובהק לצורך לקיים את הדיון בוועדת החינוך, התרבות והספורט בראשותי.
רם שפע: לכן אני מוכן ואשמח לנהל את הדיון החשוב הזה.
רם שפע: נראה לי שזאת ההחלטה הנכונה.
עוזי דיין: יש לי שאלה: אין דרך לערוך באיזו צורה דיון אחד משותף?
רם שפע: אשמח להיות בקשר עם עודד פורר מחר אחרי הדיון ועם סונדוס סאלח.
רם שפע: אם נבין שהדיון מחר מתקדם לפסים פרקטיים - - -
סונדוס סאלח: אשמח לדון על הנושא הזה בשתי הוועדות.
סונדוס סאלח: זה נושא חשוב.
עודד פורר: הדיון מחר בוועדה לקידום מעמד האישה יתקיים בכל מקרה.
עודד פורר: לא אבטל את הדיון בגלל שיש הצעה לסדר.
איתן גינזבורג: אסכם את הנושא הזה.
איתן גינזבורג: תמיד טוב לעשות דיונים משותפים של ועדות, זה תמיד נחמד וטוב ואפשר לשקול את זה.
איתן גינזבורג: גם תקנון הכנסת מאפשר לקיים דיונים מקבילים בנושאים דומים בשתי ועדות שונות.
איתן גינזבורג: ככל שהדבר מקובל עליכם, עלו פה שתי הצעות, אחת לוועדת החינוך, של מציעת הבקשה בהסכמת יושב-ראש הוועדה, ואחת של יושב-ראש הוועדה לקידום מעמד האישה, שעורך דיון מקביל, אחר אבל באותו נושא בוועדתו.
איתן גינזבורג: אלה שתי ההצעות שעולות להצבעה.
מיכאל מלכיאלי: אתה מציע הצעה ראויה מאוד: כל אחד יעשה דיון בוועדה שלו.
איתן גינזבורג: אעלה את הבקשה כפי שהציעה מבקשת הבקשה.
איתן גינזבורג: מי בעד להעביר את הדיון בהצעה לסדר לוועדת החינוך?
איתן גינזבורג: נמנעים – אין ההצעה להעברת הדיון בנושא: "פרשת הכדורגלנים והקטינות" לוועדת החינוך, התרבות והספורט אושרה.
איתן גינזבורג: 7 בעד, 2 נגד, אין נמנעים.
איתן גינזבורג: אני קובע שזה יעבור לוועדת החינוך, התרבות והספורט.
איתן גינזבורג: אנחנו עוברים להצעה השנייה בנושא: "התערבות מיידית ומציאת פתרונות לתופעת רצח הנשים בחברה הישראלית", של חברי הכנסת אימאן ח'טיב יאסין, משה ארבל וקרן ברק.
איתן גינזבורג: בבקשה חברת הכנסת ח'טיב יאסין.
אימאן ח'טיב יאסין: אני מבקשת להעביר את הדיון בנושא הזה לוועדה לקידום מעמד האישה.
אימאן ח'טיב יאסין: הנושא חשוב מאוד ורלוונטי.
אימאן ח'טיב יאסין: לא צריך לחזור על כל הדברים שעליהם דיברנו קודם גם במליאה.
אימאן ח'טיב יאסין: נושא רצח נשים בחברה הישראלית עולה וגובר.
אימאן ח'טיב יאסין: בתקופת הקורונה עוד יותר.
אימאן ח'טיב יאסין: בממוצע כל שבועיים נרצחת אישה וזה מחייב פתרונות כוללים ברמה גם של הנשים וגם של הגברים, ברמה הטיפולים, ברמת הקצאת משאבים, ברמת קביעת תוכניות מגובות תקציבים, ברבדים של טיפול דרך רווחה ודרך חינוך ודרך תוכניות שיקומיות.
איתן גינזבורג: יושב-ראש הוועדה רוצה להתייחס?
עודד פורר: אני תומך.
אחמד טיבי: גם אנחנו תומכים.
אחמד טיבי: הפעם אנחנו תומכים.
איתן גינזבורג: מישהו רוצה לטעון שזה יעבור לוועדת העבודה, הרווחה והבריאות?
איתן גינזבורג: למען האמת, גם אני חושב שראוי שזה יגיע לוועדה לקידום מעמד האישה ושוויון מגדרי.
איתן גינזבורג: מי בעד העברת ההצעה לסדר לוועדה לקידום מעמד האישה ושוויון מגדרי?
איתן גינזבורג: יש פה הצבעה פה אחד.
איתן גינזבורג: הצעת חוק הסמכת שירות הביטחון הכללי לסייע במאמץ הלאומי לצמצום התפשטות נגיף הקורונה (הוראת שעה), התש"ף-2020 (מ/1334), בקשת יושב-ראש ועדת החוץ והביטחון
איתן גינזבורג: אנחנו נעבור לבקשת יושב-ראש ועדת החוץ והביטחון להקדמת דיון לפני הקריאה השנייה והשלישית בהצעת חוק הסמכת שירות הביטחון הכללי לסייע במאמץ הלאומי לצמצום התפשטות נגיף הקורונה (הוראת שעה), התש"ף-2020.
איתן גינזבורג: תנמק חברת הכנסת איילת שקד, בבקשה גברתי.
איילת שקד: נתבקשתי על ידי יושב-ראש ועדת החוץ והביטחון לבקש פטור מחובת הנחה.
איילת שקד: מכיוון שזה הצעת חוק שאני תומכת בה אז אין לי בעיה לבקש את הבקשה, למרות שאני מן האופוזיציה.
איילת שקד: צריך להעביר את חוק איכוני השב"כ עוד היום, חבל על כל יום שמבוזבז.
איילת שקד: מה שאנחנו נעשה בוועדת החוץ והביטחון, מכיוון שאנחנו רוצים לדון בהצעת החוק ברצינות וייקח שבוע–שבועיים לדון בה ברצינות, אנחנו רוצים לעשות היום פיצול, לתת למשרד הבריאות איזשהו שלד בסיסי, שהוא יוכל להתחיל להפעיל את איכוני השב"כ עוד היום, ולהמשיך בחקיקה אחר כך.
איילת שקד: אנחנו מבקשים פטור מחובת הנחה לחלק, לפיצול מן החקיקה הראשית.
אחמד טיבי: בועז טופורובסקי, זה נושא של חינוך ואני מבקש ממך - - -
איתן גינזבורג: חבר הכנסת טיבי, אתה מפריע.
איתן גינזבורג: אנחנו בדיון אחר.
בועז טופורובסקי: כמו עם הבטיחות בדרכים.
אחמד טיבי: את זה אני אישרתי.
אחמד טיבי: יריב לוין - - -
בועז טופורובסקי: אני גם אלך אליו.
איילת שקד: אנחנו מבקשים פטור מחובת הנחה לחלק המפוצל, כדי לאפשר עוד היום להעביר חלק מהצעת החוק בקריאה השנייה והשלישית, ובשבועיים הקרובים נדון על כל הסדר החקיקה הראשית.
איילת שקד: אני אמנם מן האופוזיציה, פה זה קצת מצחיק, אבל אני חושבת שצריך לעשות את זה.
בועז טופורובסקי: אני חושב שזה חוק איום ונורא.
בועז טופורובסקי: כפי שדיברתי על זה כאן בוועדה ודיברתי על זה גם במליאה, אין שום סיבה, ולא סתם ראש השב"כ מתנגד לזה.
בועז טופורובסקי: אין שום סיבה שניתן לשב"כ סמכות לעקוב אחרי אזרחי מדינת ישראל.
בועז טופורובסקי: הסברתי את זה גם בפעם הקודמת.
בועז טופורובסקי: אפשר להחליף את המילה קורונה כמצב חירום בתאונות דרכים, באלימות במשפחה, באלימות כלפי נשים, בשוחד, בגנבה, ברצח ובעוד הרבה דברים ולהסביר למה השב"כ צריך לעקוב אחרי אזרחי מדינת ישראל.
בועז טופורובסקי: לדעתי החוק הזה הוא צעד איום ונורא בדמוקרטיה הישראלית ואני לא חושב שהוועדה הזאת צריכה לתת יד לאיזשהו קיצור של איזשהו משהו בחוק כזה איום ונורא.
בועז טופורובסקי: אני חושב שכנסת ישראל לא צריכה לתת לזה יד, בטח כשראש השב"כ אמר בעצמו שיש דברים יותר מידתיים שאפשר לעשות למען בריאות וביטחון במדינת ישראל.
איתן גינזבורג: אתה מבין שהנושא הזה מציל חיים.
בועז טופורובסקי: יש דרכים אחרות להציל חיים.
בועז טופורובסקי: הרי גם אם השב"כ עכשיו יעקוב אחרי כל אזרחי מדינת ישראל לוודא שהם לא נוסעים מעל המהירות המותרת – זה גם מציל חיים, וגם אם עכשיו הוא יעקוב אחרי כל אזרחי מדינת ישראל בשביל לראות שאף אחד לא חושב לרצוח מישהו – זה גם מציל חיים, וגם אם הוא יעקוב אחרי כל אזרחי מדינת ישראל בשביל לראות שאף אחד לא מכה מישהו במשפחה שלו או שלה – זה גם מציל חיים.
בועז טופורובסקי: זה וזה וזה מצילים חיים, זה וזה וזה הם לא סיבה לתת לשירות ביטחון כללי במדינת ישראל איזו הרשאה לעקוב אחר האזרחים שלה.
בועז טופורובסקי: לפני ההצבעה אני רוצה על זה התייעצות סיעתית.
איתן גינזבורג: נצא ל-5 דקות התייעצות סיעתית.
איתן גינזבורג: נתכנס שוב ב-10:52.
איתן גינזבורג: הצעת חוק לתיקון ולקיום תוקפן של תקנות שעת חירום (נגיף הקורונה החדש – אכיפה) (תיקון), התש"ף-2020 (מ/1336) << נושא >>
איתן גינזבורג: אני מבקש לעבור לסעיף ה2: בקשת הממשלה להקדמת הדיון לפני הקריאה הראשונה בהצעת חוק לתיקון ולקיום תוקפן של תקנות שעת חירום (נגיף הקורונה החדש – אכיפה) (תיקון), התש"ף-2020.
ארבל אסטרחן: צריך קוורום בהצבעה.
איתן גינזבורג: עו"ד טל וינר שילה ממשרד הבריאות איתנו בזום?
איתן גינזבורג: מה שלומך?
טל וינר שילה: בוקר טוב, שלום ליושב-ראש ולחברי הכנסת.
טל וינר שילה: אנחנו מבקשים לקצר את התקופה בשל העלייה ברמת התחלואה בתקופה האחרונה ואי-ציות להוראות, שכל המטרה שלהן היא מניעת הדבקה בנגיף.
טל וינר שילה: הסעיפים המוצעים נועדו לייעל את האכיפה ולייצר הרתעה.
טל וינר שילה: אני חוזרת ואומרת: המטרה היא למנוע הדבקה והתפשטות מחודשת של הנגיף.
בועז טופורובסקי: יכול להיות שיש אי-ציות להוראות בגלל שאף אחד לא מבין את ההוראות, שאין אחידות, אין איזו מדיניות ברורה, ואולי הבעיה היא לא האכיפה?
טל וינר שילה: מדובר בסעיף של אי-עטיית המסכה, שאני חושבת שזה מובן לכולם, וגם ההוראות שנועדו לבעלי העסקים זה עיקר הפיקוח.
טל וינר שילה: אני חוזרת שוב: מדובר בסעיפים שנועדו לבעלי העסקים, שיש להם הוראות.
טל וינר שילה: יש לנו גם מוקד ומי שההוראות לא ברורות לו יכול לפנות אליו.
טל וינר שילה: מדובר על אי-עטיית המסכה והעלאת הקנס מ-200 ל-500 שקלים.
טל וינר שילה: אני חושבת שכל הנושא המסכה מדוברר היטב וידוע לכולנו שצריך לעטות אותה.
טל וינר שילה: יש לזה חשיבות רבה מאוד.
טלי פלוסקוב: זו בעצם הסיבה לדחיפות?
טל וינר שילה: כמובן.
טלי פלוסקוב: יש שאלות לחברי הכנסת?
בועז טופורובסקי: אין לי שאלות, יש לי התייחסות.
בועז טופורובסקי: אני חושב שזה שאנחנו מתמקדים כאן באכיפה ובהגבלות על אזרחי מדינת ישראל, זה גם נוגע לסעיף הקודם, זה פשוט לא נכון.
בועז טופורובסקי: אני מצפה מן הממשלה שתביא נושאים לדיון מהיר ולהקדמת החלטות בסעיפים שעוזרים לאזרחי מדינת ישראל.
בועז טופורובסקי: אי אפשר לבוא בטענות לאזרחי מדינת ישראל שיום אחד אומרים להם: תקיימו אירוע עם 50 איש, יום אחר אומרים להם: 250 איש, יום אחר אומרים אולי: 20 איש.
בועז טופורובסקי: מחכים ליום שישי כדי לדעת מה קורה ביום ראשון, ביום שישי אומרים להם: במוצ"ש, ואחר כך אזרחי ישראל פשוט לא סומכים על קובעי המדיניות ולא סומכים על הממשלה ועל משרד הבריאות.
בועז טופורובסקי: הבעיה היא לא האכיפה.
בועז טופורובסקי: הבעיה היא הסברה נכונה והמדיניות הנכונה לאזרחי מדינת ישראל.
בועז טופורובסקי: ועובדה שכאשר בהתחלה לא היו כל החוקים האלה וביקשו מאזרחי מדינת ישראל לשנות לחלוטין את התנהגותם הם עשו את זה בצורה מעוררת כבוד ומוצלחת.
בועז טופורובסקי: לא צריך חוקים שמצרים ומטילים קנסות על אזרחי מדינת ישראל.
בועז טופורובסקי: צריך מנהיגות, וזה מה שחסר במשבר הזה.
בועז טופורובסקי: לפני ההצבעה אני רוצה התייעצות סיעתית.
עוזי דיין: יש עכשיו קוורום?
טלי פלוסקוב: לא, כרגע אין קוורום.
טלי פלוסקוב: כפי שאתם מבינים, בלי קוורום אנחנו לא יכולים.
ארבל אסטרחן: אפשר לעשות הפסקה לצורך התייעצות סיעתית.
בועז טופורובסקי: ממילא אין קוורום.
טלי פלוסקוב: נשאר לנו סעיף אחד שהייתי מבקשת בינתיים לאשר אותו: סעיף 4.
בועז טופורובסקי: אבל אין קוורום.
טלי פלוסקוב: הוא לא מצריך קוורום.
טלי פלוסקוב: הצעת חוק הסמכת שירות הביטחון הכללי לסייע במאמץ הלאומי לצמצום התפשטות נגיף הקורונה (הוראת שעה), התש"ף-2020 (מ/1334), בקשת יושב-ראש ועדת החוץ והביטחון<< נושא >>
איתן גינזבורג: אנחנו עוברים להצעה כפי שהציעה כאן חברת הכנסת שקד על פי בקשת יושב-ראש ועדת החוץ והביטחון, לאשר הקדמת דיון לפני הקריאה השנייה והשלישית להצעת חוק הסמכת שירות הביטחון הכללי לסייע במאמץ הלאומי לצמצום התפשטות נגיף הקורונה (הוראת שעה), התש"ף-2020.
איתן גינזבורג: נמנעים – אין ההצעה להקדמת הדיון לפני הקריאה השנייה והשלישית בהצעת חוק הסמכת שירות הביטחון הכללי לסייע במאמץ הלאומי לצמצום התפשטות נגיף הקורונה (הוראת שעה), התש"ף-2020 אושרה.
איתן גינזבורג: 6 בעד, 1 נגד, אין נמנעים.
איתן גינזבורג: ההצעה אושרה
איתן גינזבורג: אנחנו עוברים לרביזיה של בועז טופורובסקי על הקמת הוועדה המיוחדת להתמודדות עם הסמים והאלכוהול.
בועז טופורובסקי: אני שוב אומר:
בועז טופורובסקי: אני חושב שהוועדה הזאת חשובה, ועדה להתמודדות עם סמים ואלכוהול היא חשובה, וגם הנושאים שהיא הולכת לקדם, שיהיו נושאים שמשנים את המציאות הישראלית של הלגליזציה.
בועז טופורובסקי: היא ועדה חשובה.
בועז טופורובסקי: עם זאת, אני אומר שהייתה כאן כוונה להקים ועדה לבטיחות בדרכים, היה אפילו אישור של יושב-ראש ועדת הכלכלה.
בועז טופורובסקי: הוא אמר: אני מבין שזה נושא חשוב, ראוי שתהיה לו ועדה מיוחדת.
בועז טופורובסקי: משום מה זה ירד מן הפרק, ירד מסדר היום.
בועז טופורובסקי: מבחינתי זה מסמל את האדישות שיש גם בממשלה וגם באולם הזה, בבניין הזה, לכל נושא המלחמה בתאונות הדרכים.
בועז טופורובסקי: 128 אנשים נהרגו בדרכים מתחילת השנה, 16 אנשים נהרגו בדרכים בחודש יוני.
בועז טופורובסקי: אלה לא אנשים שנהרגו סתם אלא הם אנשים שיכולנו למנוע את ההרג שלהם, יכולנו למנוע את המוות שלהם.
בועז טופורובסקי: יש היום מערכות בטיחות ויש היום טכנולוגיה ויש דרכים להגיע לאנשים ולמנוע את המוות המיותר הזה.
בועז טופורובסקי: לכן הבקשה שלי היא להוסיף את נושא הבטיחות בדרכים לוועדה הזאת ולטפל בזה באופן הדוק ורציני יותר מאשר זה מטופל כעת
איתן גינזבורג: נמנעים – אין הרביזיה על הקמת הוועדה המיוחדת להתמודדות עם הסמים והאלכוהול לא אושרה.
איתן גינזבורג: 1 בעד, 4 נגד הרביזיה.
עינב קאבלה: אני רוצה לברך את חברתי חברת הכנסת מיכל קוטלר וונש על ההמלצה לשמש כיושבת-ראש הוועדה להתמודדות עם סמים ואלכוהול, ואני בטוחה שהיא תוביל את הוועדה באופן הראוי והמקצועי ביותר.
איתן גינזבורג: אני מצטרף לברכות האלה.
איתן גינזבורג: אנחנו צריכים עכשיו לעבור לרביזיה.
ארבל אסטרחן: יש עוד רביזיה שלא קבעת לה שעה, בעניין הוועדה לקידום מעמד האישה, בסעיף ה2.
איתן גינזבורג: מדובר על הצבעה על ההצעה להקדמת דיון בקריאה הראשונה לתיקון ולקיום תוקפן של תקנות שעת חירום (נגיף הקורונה החדש – אכיפה) (תיקון), התש"ף-2020.
איתן גינזבורג: אנחנו נקבע רביזיה והצבעה בשעה 11:35.
איתן גינזבורג: כעת נצא להפסקה.
איתן גינזבורג: אני מתכבד לפתוח את ישיבת הוועדה.
איתן גינזבורג: יש לנו שלוש הצבעות.
איתן גינזבורג: הנושא הראשון, בועז טופורובסקי הגיש רביזיה על בקשת יושב-ראש ועדת החוץ והביטחון להקדמת הדיון בהצעת חוק הסמכת שירות הביטחון הכללי לסייע במאמץ הלאומי לצמצום התפשטות נגיף הקורונה (הוראת שעה), התש"ף–2020.
איתן גינזבורג: בבקשה, נא לנמק את הרביזיה.
בועז טופורובסקי: אני ממש מבקש מן הוועדה לדון מחדש בכל הקשור להקדמת הדיון בהצעת חוק שמאפשרת לשב"כ, לשירות הביטחון הכללי במדינת ישראל, לעקוב אחרי אזרחים.
בועז טופורובסקי: אני חושב שזה טעות, שזה אסון, שזה פגיעה בדמוקרטיה.
בועז טופורובסקי: אני אומר את זה כאן כבר מספר פעמים וגם אמרתי את זה במליאה.
בועז טופורובסקי: אפשר להחליף את מצב החירום בקורונה במילים אחרות, במצב חירום של אלימות במשפחה, במצב חירום של תאונות הדרכים, במצב חירום של רצח, גנבה, שוחד או פעילות לא מוסרית של מי מאזרחי מדינת ישראל ולבקש מן השב"כ לעקוב בשביל למנוע פשעים בחברה הישראלית.
בועז טופורובסקי: לא סתם ראש השב"כ בעצמו מתנגד לשימוש באמצעים של השב"כ על אזרחי ישראל ומתנגד להצעת החוק הזאת.
בועז טופורובסקי: אני חושב שמן הראוי שאם מקומות אחרים לא מונעים את זה והממשלה לא מונעת את זה ומקדמת את זה, שהוועדה הזאת לפחות תמנע דיון מהיר ולא רציני בהצעת חוק שכל כך נכנסת לפגיעה בזכויות אזרח ולפרטיות של אזרחי מדינת ישראל.
איתן גינזבורג: נמנעים – ההצעה לרביזיה בבקשת יושב ראש ועדת החוץ והביטחון להקדמת הדיון בהצעת חוק הסמכת שירות הביטחון הכללי לסייע במאמץ הלאומי לצמצום התפשטות נגיף הקורונה (הוראת שעה), התש"ף–2020 לא אושרה.
איתן גינזבורג: 1 בעד, 7 נגד.
איתן גינזבורג: יש בקשה של הממשלה להקדמת הדיון בהצעת חוק לתיקון ולקיום תוקפן של תקנות שעת חירום (נגיף הקורונה החדש – אכיפה) (תיקון), התש"ף-2020, לפני הקריאה הראשונה.
בועז טופורובסקי: ברשותך, אני רוצה להתייחס.
בועז טופורובסקי: כפי שאמרתי לנציגת משרד הבריאות אני רוצה גם להגיד כאן.
בועז טופורובסקי: כל הנושא שמעלים כאן
בועז טופורובסקי: הקדמת דיון בחוקים ובהוראות שפוגעים באזרחים ומצמצמים את פעילותם ועכשיו גם מעלים קנסות ודואגים לאכיפה יותר קשוחה וקשיחה נגד הקורונה, זה טעות וזה לא ההתייחסות הנכונה.
בועז טופורובסקי: בהתחלת הקורונה לא היו כל החוקים.
בועז טופורובסקי: באה הממשלה וביקשה מן האזרחים להתנהג בצורה מסוימת והאזרחים עשו את זה למופת.
איתן גינזבורג: לא, היא הפעילה תקנות לשעת חירום.
בועז טופורובסקי: הם עשו את זה למופת.
בועז טופורובסקי: אף אחד לא הטיל עליהם קנסות, אף אחד לא הכריח אותם.
בועז טופורובסקי: אמרו להם והם עשו את זה.
בועז טופורובסקי: הם הטילו על עצמם את הסגר ואת כל המגבלות.
בועז טופורובסקי: מה שקרה עכשיו הוא לא בעיה באכיפה, זה בעיה במדיניות ובהסברה של הממשלה.
בועז טופורובסקי: האזרחים כבר לא מאמינים לממשלה, לא רואים הוראות ברורות.
בועז טופורובסקי: ביום חמישי אומרים להם שאולי ההוראות ישתנו ביום ראשון, וביום שישי אומרים להם אולי, במוצ"ש מעדכנים אותם מה קורה ביום ראשון.
בועז טופורובסקי: הם לא יכולים לתכנן כך סדר יום בסיסי.
בועז טופורובסקי: הבעיה היא לא באכיפה, הבעיה היא במדיניות ובהוראות ולכן אני מבקש שלא נאפשר את הקדמת הדיון.
איתן גינזבורג: 8 בעד, 1 נגד.
איתן גינזבורג: אנחנו דנים ברביזיה שנתבקשה על ידי חבר הכנסת פורר לקביעת ועדה לדיון בהצעה לסדר היום בנושא: "פרשת הכדורגלנים והקטינות".
איתן גינזבורג: חבר הכנסת פורר לא נמצא כאן אז אנחנו רואים את הרביזיה כאילו נדחתה.
איתן גינזבורג: << נושא >>שונות << נושא >>
איתן גינזבורג: נודיע לכם מתי הדיון ברביזיה הבאה.
איתן גינזבורג: הנושא האחרון מחוץ לסדר היום, אני רוצה לשלוח מכאן ולאחל מכל הלב הרבה מזל טוב ליועצת המשפטית של הוועדה, עו"ד ארבל אסטרחן, על יום הולדתה שחל היום.
איתן גינזבורג: אנחנו מצביעים פה אחד לאחל לך עוד הרבה מאוד שנים של היותך יועצת משפטית לוועדה.
איתן גינזבורג: אנחנו באמת מודים לך על כל העבודה הטובה שאת עושה.
איתן גינזבורג: הרבה הרבה ברכות מכל הלב.
איתן גינזבורג: שתדעי רק טוב בחייך.
איתן גינזבורג: רק שנייה אחת.
איתן גינזבורג: לגבי הרביזיה על החלטת הוועדה בדבר שינויים בהרכב הסיעתי, מציע הרביזיה, אלכס קושניר, לא נמצא, ולכן הרביזיה נדחית.
איתן גינזבורג: אנחנו מבקשים לקבוע כממלא מקום – קודם אני השמטתי שם אחד בוועדת החוץ והביטחון, את רם שפע כממלא מקום קבוע בוועדת החוץ והביטחון של מיקי חיימוביץ'.
מיקי לוי: הוא לא יודע כבר כמה יש לו.
מיקי לוי: רם, כמה יש לך?
רם שפע: שמונה.
עפר שלח: איתן, רשומים לך ממלאי המקום של יש עתיד?
איתן גינזבורג: כבר הצבענו עליהם.
איתן גינזבורג: אני מוסיף גם ממלאי מקום בחוץ וביטחון – של מיכאל מלכיאלי יהיה ינון אזולאי, ובכספים, מיכאל מלכיאלי יהיה ממלא מקום של ינון אזולאי.
איתן גינזבורג: אחד בחוץ וביטחון ואחד בכספים.
: רגע, רגע, הודעה בשם סיעת יהדות התורה.
: את השמות שלנו אנחנו נמסור בישיבה הקרובה שתהיה.
אחמד טיבי: הודעה בשם סיעת המשותפת – את כלל השמות שלנו נמסור היום.
אחמד טיבי: לגבי מ"מ, גם כן נמסור היום.
איתן גינזבורג: מי בעד ממלאי המקום כפי שהקראתי?
איתן גינזבורג: להרים את ידו.
איתן גינזבורג: עשרה בעד.
איתן גינזבורג: יש מתנגדים?
איתן גינזבורג: בעד אישור ממלאי המקום – 10
איתן גינזבורג: אני קובע שנקבעו ממלאי המקום.
איתן גינזבורג: אני עובר לפטור.
איתן גינזבורג: קיבלנו בקשה - - -
איתן גינזבורג: רגע, האמת שביקשו לפניך.
איתן גינזבורג: עוזי דיין ביקש לומר לפניך משהו.